Dustilusa kratago

La dustilusa kratago (Crataegus laevigata) estas plantospecio el la familio rozacoj (Rosaceae), el la genro kratago.

 Priskribo 
Ĝi estas arbeto aŭ arbusto, kiu kreskas ĝis alto de 10 m. Ĝi aperas en tuta Eŭropo, oni uzas ĝin kiel dens-branĉetan arbuston por viva barilo. La folioj longas 1–6 cm kaj havas brilverdan koloron. La floro estas blanka aŭ rozkolora, floras de aprilo ĝis junio. La ŝajnfrukto maturiĝas aŭtone, iĝas ruĝa.

 Subspecioj, varioj 
 C. laevigata subsp. laevigata 
La folio longas maks. 3,5 cm, la vejnoj de la folia dorso ne estas vilaj. La larĝo de sepalo egalas al ties longo. La frukto estas globforma.

 C. laevigata subsp. palmstrushii 
La folio longas maks. 5 cm, la vejnoj de la folia dorso estas vilaj. La sepalo pli longas ol larĝas. La frukto estas longiĝinta globforma.

 C. laevigata 'Paul's Scarlet' 
maldekstra|eta|200px|C. laevigata 'Paul's Scarlet'
La vario 'Paul's Scarlet' estas ĝardena ornamplanto, ĝi floras en majo kun brilaj, plenruĝaj floroj.

 Kuracefiko 
La dustilusa kratago estas proponata kontraŭ korproblemoj, nome kontraŭ ofta forta sangobatado ĉe plenkreskuloj kun sana koro. Se la malsano venas el organa misformiĝo, oni proponas nur kiel aldonaĵon.

La plantaj efikaĵoj fortigas la kalian pumpilon de la koro kaj tiel reguligas ties ritmon. Ĝi kreskigas la sangofluon en la koronariaj arteroj. Ĝi trankviligas la glatajn muskolojn, havas angiodilatan efikon, trankviligas la fortan korbatadon.

Oni kolektas la florantajn branĉofinojn, kiuj entenas saponinojn, flavonoidojn, volatilajn oleojn kaj aliajn efikaĵojn.

Kategorio:Kuracplantoj
Kategorio:Palearktisa flaŭro
Kategorio:Plantoj de Eŭropo
Kategorio:Kratagoj